Diari Oficial de la Generalitat Valenciana


Sumari del DOGV 3454, del 15-03-1999 (1999/1467)

RESOLUCIÓ de 27 de gener de 1999, del secretari general de la Conselleria de Presidència, per la cual s'ordena la baixa en el Registre de Fundacions de la Comunitat Valenciana, de la inscripció de l'entitat denominada Sanatorio de Porta Coeli.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1467


Data del document
:   27-01-1999

Organisme emissor
:   Conselleria de Presidència

Tipus de document
:   Resolució

Descriptors 

:   * cessament d'activitat
    * fundació
    * registre de documents

RESOLUCIÓ de 27 de gener de 1999, del secretari general de la Conselleria de Presidència, per la cual s'ordena la baixa en el Registre de Fundacions de la Comunitat Valenciana, de la inscripció de l'entitat denominada Sanatorio de Porta Coeli. [1999/1467]
  
Vist l'expedient de baixa en el Registre de Fundacions de la Comunitat Valenciana de la inscripció registral de l'entitat Sanatorio de Porta Coeli, resulten els següents,
  
Fets
  
L'entitat Sanatorio de Porta Coeli va ser classificada com a associació benèfica particular pel Ministeri de la Governació, el 3 de març de 1899, corresponent només al Protectorat vetlar per la higiene i la moral pública, tot respectant les facultats governatives sobre les associacions. La dita entitat figura inscrita en el Registre de Fundacions de la Comunitat Valenciana amb el número 154(v).
  
Fonaments jurídics
  
1. Aquesta Secretaria General és competent per a la tramitació i resolució del present expedient, en virtut d'allò que disposa el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i Decret 30/1997, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència, modificat pel Decret 106/1998, de 21 de juliol, del Govern Valencià.
  
2. En la Resolució de classificació, de data 3 de març de 1899, del Ministeri de la Governació, com també en els estatuts de la citada entitat , es fan repetides al·lusions a la seua naturalesa associativa, destacant-ne, entre altres consideracions, que es crea i es regula per la lliure voluntat dels seus membres i se sosté amb béns i fons particulars de lliure disposició. Per això, i una vegada en vigor la Llei 191/1964 ,de 24 de desembre, d'Associacions, per la qual es crea el Registre de dites entitats, no té sentit seguir mantenint la inscripció d'una entitat de naturalesa associativa, en un registre de Fundacions.
  
Vistos els preceptes legals citats i altres generals de pertinent aplicació, resolc:
  
Ordenar la baixa, en el Registre de Fundacions de la Comunitat Valenciana, de la inscripció de l'entitat denominada Sanatorio de Porta Coeli.
  
Notifiqueu la present Resolució, que no posa fi a la via administrativa, amb l'advertència que contra aquesta es pot interposar recurs ordinari davant d'aquest mateix òrgan o davant del conseller de Presidència, en el termini d'un mes, comptador des de la data de la seua notificació.